**Soulslike** (eller **souls-like**) er en videospillsjanger under action-rollespill og action-eventyrspill, som er kjent for å ha høy vanskelighetsgrad og for å fremme fortelling gjennom omgivelser (engelsk: «environmental storytelling») framfor dialog, filmsekvenser og bilder, gjerne i en dark fantasy-setting. Sjangeren oppstår fra *Demon’s Souls* og *Dark Souls*-serien fra FromSoftware, som har temaer og spillmekanismer som direkte inspirerte flere andre spill. Soulslike-spill utviklet av FromSoftware blir generelt omtalt som **Soulsborne**, en blanding av *Souls* og *Bloodborne*, eller **Souls-spill**.

Konsepter
---------

### Spillmekanismer

Soulslike-spill har typisk en høy vanskelighetsgrad og det er forventet at spillerfiguren dør gjentagende, som gjør at spilleren mister all progresjon om spesifikke punkter ikke er nådd. Soulslike-spill har ofte en måte spilleren kan forbedre figuren sin permanent, som gjør at de igjen kan nå nye punkter. Forbedringene er gjerne anskaffet ved å bruke en spesiell valuta som spilleren kan miste ved spillerfigurens død, i likhet med sjeler i *Dark Souls*-serien.

Siden introduksjonen av bålene i *Dark Souls* har mange spill benyttet lignende mekanismer, om det så er som en tilbakestilling, nivåoppnåelse eller reisemetode. Mekanismen er en måte å unngå at spilleren blir sittende fast, slik at de ikke må starte spillet helt på nytt og miste all progresjon. *Salt and Sanctuary*-utvikler James Silva sa at soulslike-spill gir «bevisst og meningsfull utforskning» av hele spillet, inkludert spillverdenen, figurforbedringer og kamp, gjennom å lære gjennom å feile.

Kamper i soulslike-spill kan være metodiske, hvor spilleren blant annet må holde øye på figurens utmattelse, og er ofte basert på «animasjonsprioritets»-handlinger (engelsk: «animation priority») som gjør at spilleren ikke kan avbryte en bevegelse før animasjonen for den er ferdig, som gjør vedkommende figur sårbar mot fiendtlige angrep.

Soulslike-spill utviklet av FromSoftware, med unntak av *Sekiro: Shadows Die Twice*, inneholder asynkrone flerspillermekanismer som skriftlige beskjeder som kan sees av andre spillere, gjenferd av hva spillerne gjør i sine egne spillgjennomganger, blodflekker som kan samhandles med for å se en annen spillers død, invadere en annen spiller og tilkalle en annen spiller til sin egen verden for å hjelpe.

### Setting og handling

Soulslike-spill er ofte definert av en dark fantasy-setting og mangel på en tydelig fortelling, samt omfattende verdensbygging som skal øke spilleres utforskningslyst. Spillerne er ment til å oppdage deler av spillets bakgrunnsfortelling over tid gjennom å utforske omgivelsene, gjenstandsbeskrivelser og kryptisk dialog. Selv om mørke temaer fremmes, er det til tider humoristiske elementer i soulslike-spill, som uventede samhandlinger (f.eks. en katt som kan klappes), vittige reaksjoner fra ikke-spillerstyrte figurer, snåle antrekk og våpen, og uvanlige, slapstick-aktige måter å dø på.

Bakgrunn
--------

Soulslike-sjangeren har sitt opphav i videospillet *Demon’s Souls* (2009), utviklet av FromSoftware og regissert av Hidetaka Miyazaki. Spillet introduserte hovedidéene som ble fulgt av *Dark Souls*-serien, som startet med *Dark Souls* i 2011. Spill som er ansett som soulslike er FromSoftware-spillene *Bloodborne* (2015), *Sekiro: Shadows Die Twice* (2019) og *Elden Ring* (2022), som sammen med *Demon's Souls* og *Dark Souls*-serien er ansett som å være i en egen *Soulsborne*-sjanger for å beskrive soulslike-spill som er utviklet av FromSoftware.

Andre eksempler på soulslike-spill er *Lords of the Fallen* (2014), *Titan Souls* (2015), *DarkMaus* (2016), *Salt and Sanctuary* (2016), *Nioh*-serien, *The Surge*-serien, *Darksiders III* (2018), *Ashen* (2018), *Dark Devotion* (2019), *Remnant: From the Ashes* (2019), *Code Vein* (2019), *Star Wars Jedi: Fallen Order* (2019), *Hellpoint* (2020), *Mortal Shell* (2020), *Chronos: Before the Ashes* (2020) og *Stranger of Paradise: Final Fantasy Origin* (2022).

Andre spill utenfor sjangeren, men som har innflytelse fra *Dark* *Souls*-serien er *The Witcher 2: Assassins of Kings* (2011), *Journey* (2012), *Shovel Knight* (2014), *Destiny* (2014), *The Witcher 3: Wild Hunt* (2015), *God of War* (2018), *Assassin's Creed Odyssey* (2018), *Dead Cells* (2018), *Blasphemous* (2019). Lignende dødsmekanismer er brukt i *Nier: Automata* (2017) og *Hollow Knight* (2017).

Mottagelse
----------

Intervjuer med utviklere av soulslike-spill viste at de tenkte at å bli klassifisert som en del av sjangeren var positivt, og fungerte som en nyttig beskrivelse for spillere. Noen påpekte at de tenkte det kunne være feilvisende, og skuffet spillere som hadde forventninger grunnet den tildelte sjangeren. Et eksempel er at spillere ble skuffet når *Remnant: From the Ashes* primært var et skytespill, selv om det var karakterisert som en soulslike.

Austin Wood fra *PC Gamer* kritiserte soulslike-etiketten, og nevnte at det å håndtere FromSoftwares spill som en mal er «misvisende» for spillere som forventer et *Dark Souls*-lignende spill. Han kalte navnet *soulslike*, sammen med de lignende sjangernavnene *metroidvania* og *roguelike*, «sjargong» som «ignorerer det som gjør [spillene] unike». Mark Brown fra *Game Maker's Toolkit* nevnte også at soulslike-sjangeren er restriktiv, som tvinger spill til å følge en spesifikk mal og stopper designene fra å utvikles. Bruno Dias fra *Vice* var uenig i et svar til dette argumentet, hvor han skrev at Browns sammenligning av soulslike-spill med roguelike-spill var ugyldig, der roguelike-spill var en hobbyutøvelse i en lang stund. Han nevnte også at soulslike-spill ikke måtte utvikle seg, da de ikke har et markedsføringsproblem.

Referanser
----------

1. ↑  «Kommentar: «SoulsBorne»-seriens geniale formidling». *Gamer.no* **(norsk)**. Besøkt 3. januar 2023.
2. ↑  ««Elden Ring» har allerede solgt 12 millioner eksemplarer». *www.pressfire.no*. Besøkt 3. januar 2023.
3. ↑  «FromSoft-sjefen påpeker at Armored Core VI ikke blir noe Souls-spill». *Gamer.no* **(norsk)**. Besøkt 3. januar 2023.
4. ↑  Fauchald, Line. «Flere Souls-spill fra From Software». *Gamereactor Norge* **(norsk)**. Besøkt 3. januar 2023.
5. ↑  Prescott, Shaun (11. april 2019). «The best Souls-like games on PC». *PC Gamer* **(engelsk)**. Besøkt 3. januar 2023.
6. 1 2 3 4 5  IGN Staff, 11. februar 2021 (11. februar 2021). «The Best Soulslike Games». *IGN*. Besøkt 11. februar 2021.
7. ↑  Stuart, Keith (11. oktober 2021). «Dungeon crawler or looter shooter? Nine video game genres explained». *The Guardian*. Besøkt 12. oktober 2021.
8. ↑  Coscia, Trevor (28. august 2021). «What Makes a Game a Soulslike?». *CBR* **(engelsk)**. Besøkt 1. desember 2022.
9. ↑  Cameron, Phill (9. april 2015). «Cheating Death: Accommodating player failure and recovery». *Gamasutra*. Arkivert fra originalen 28. september 2019. Besøkt 27. september 2019.
10. 1 2  Wood, Austin (22. februar 2022). «What the hell is a Souls-like? Game devs break down FromSoftware's accidental genre». *GamesRadar*.
11. ↑  Kunzelman, Cameron (2020). «Chapter 10: How we deal with dark souls». *Hybrid Play: Crossing Boundaries in Game Design, Players Identities and Play Spaces*. Taylor & Francis. s. 58. ISBN 9781000042351.
12. 1 2  Wood, Austin (19. august 2017). «The 'Souls-like' label needs to die». *PC Gamer*.
13. 1 2  O'Donoghue, Niall (16. november 2020). «Finding the Soul of Soulslikes - the devs riffing on the genre». *VG247*. Besøkt 13. februar 2022.
14. ↑  Yu, Jeffrey (18. juni 2021). «5 Soulslike Games That Are More Like Bloodborne Than Dark Souls». *Game Rant*.
15. ↑  McKeand, Kirk (10. juni 2018). «Sekiro: Shadows Die Twice is a new Soulslike developed by FromSoftware». *VG247*.
16. ↑  «Elden Ring is out now: Everything to know about Miyazaki's new souls-like». *The Indian Express*. 25. februar 2022.
17. ↑  Wildgoose, David (7. mars 2022). «Painfully Difficult: From Software's 30+ Year Journey From PS1 to Elden Ring». *IGN*.
18. ↑  Bitner, Jon (25. mars 2022). «What Is A "Soulsborne" Game?». *How-To Geek*.
19. ↑  Purchase, Robert (23. september 2014). «ideo: Playing a new boss battle in Lords of the Fallen». *Eurogamer*. Arkivert fra originalen 13. september 2017. Besøkt 17. mai 2017.
20. 1 2  Breault, Chris (24. februar 2014). «How do you make an RPG after Dark Souls?». *Kill Screen - Previously* **(engelsk)**. Besøkt 3. januar 2023.
21. ↑  Steighner, Mark (4. februar 2016). «Review: DarkMaus». *Hardcore Gamer*.
22. ↑  Klepek, Patrick (18. mars 2016). «Salt And Sanctuary Is An Excellent 2D Dark Souls». *Kotaku*. Arkivert fra originalen 1. juni 2017. Besøkt 17. mai 2017.
23. ↑  Espileni, Matt (21. januar 2017). «Nioh Is A Brutal Return To Form For Ninja Gaiden Developer». *IGN*. Arkivert fra originalen 20. mars 2017. Besøkt 17. mai 2017.
24. ↑  Donnelley, Joe (16. mai 2017). «The Surge has 'Souls-like' combat but is best approached 'from a Bloodborne state of mind'». *PC Gamer*.
25. ↑  Worrall, William (17. mai 2019). «Dark Devotion Review». *TechRaptor*.
26. ↑  Grayson, Nathan (27. august 2019). «Remnant: From The Ashes, As Told By Steam Reviews». *Kotaku* **(engelsk)**. Arkivert fra originalen 13. september 2019. Besøkt 13. september 2019.
27. ↑  Saed, Sharif (2. mai 2017). «The first trailer for Code Vein proves this is the Vampire Souls we thought we're getting». *VG247*. Arkivert fra originalen 5. mai 2017. Besøkt 17. mai 2017.
28. ↑  «'Star Wars Jedi: Fallen Order' Director Explains 'Zelda' Influences, Game's Difficulty». *The Hollywood Reporter*. 8. juni 2019.
29. ↑  Walker, Ian (29. april 2020). «Hellpoint Is A Souls-Like With Some Cool New Ideas». *Kotaku*.
30. ↑  Nunneley, Stephany (4. mars 2021). «Souls-like Mortal Shell has sold over 500,000 units since release last summer». *VG247*. Besøkt 4. mars 2021.
31. ↑  Thorn, Ed (7. desember 2020). «Chronos: Before The Ashes review». *Rock Paper Shotgun*.
32. ↑  Carvalho, Jared (14. mars 2022). «Stanger of Paradise: Final Fantasy Origin's Job System Could Redefine the Soulslike Character Build Formula». *Game Rant*.
33. ↑  «CD Projekt wants The Witcher 2 to be polished and mature». *Destructoid*. 3. april 2011. Arkivert fra originalen 6. april 2011. Besøkt 3. januar 2023.
34. ↑  «How Demon's Souls Inspired Journey's Gentle Social Systems». 10. mars 2022.
35. ↑  Slabaugh, Brett (18. desember 2013). «Destiny Inspired by Dark Souls, Monster Hunter, Bungie Says». *The Escapist* **(engelsk)**. Besøkt 3. januar 2023.
36. ↑  Purchese, Robert (28. november 2013). «The Witcher 3: What is a next-gen RPG?». *Eurogamer*. Arkivert fra originalen 11. juni 2017.
37. ↑  Duckworth, Joshua (19. mars 2018). «God of War Director Compares Combat to Dark Souls». *Game Rant* **(engelsk)**. Besøkt 3. januar 2023.
38. ↑  «How Assassin's Creed Odyssey Is Switching Up Combat». *CINEMABLEND*. 6. august 2018. Besøkt 14. september 2020.
39. ↑  Dias, Bruno (12. juli 2017). «Making Souls-Like A Genre Might Actually End Up Hurting it». *www.vice.com*. Besøkt 13. februar 2022.